Трыр

Трыр () — горад у Германіі, на захадзе зямлі Рэйнланд-Пфальц, «Паўночны Рым». Размешчаны на берагах ракі Мозель, непадалёк ад Люксембурга. Найстарэйшы горад краіны, заснаваны ў  16 годзе да н.э. рымскім імператарам  Актавіянам Аўгустам побач са свяцілішчам племя трэвераў, адкуль і пайшла назва горада — «Аўгуста Треверарум» ().

 Гісторыя 
Першае паселішча тут было заснавана рымскім імператарам Аўгустам у 16 да н.э. як ваенны лагер на тэрыторыі гальскага племя трэвераў і таму называлася Аўгуста Трэвераў. Неўзабаве калонія ператварылася ў важны гандлёвы цэнтр. Свайго росквіту Трыр дасягае ў II стагоддзі. Быў галоўным населеным пунктам рымскай правінцыі Галія Белгіка, потым усёй прэфектуры Галія. Перажыўшы першы напад алеманаў, Трыр паступова ператвараецца ў імператарскую рэзідэнцыю, званую «Паўночны Рым». Заваяванне Трыра франкамі каля 475 года стала адным з сведчанняў заходу рымскай імперыі.

3 ІХ ст. цэнтр архібіскупства. Паміж 1160 і 1190 атрымаў гарадское права. У XV ст. вольны імперскі горад, У 1473—1797 гг. тут існаваў універсітэт. 3 1794 уладанне Францыі, галоўны горад (да 1814) французскага дэпартамента Саар. У 1815 годзе далучаны да Прусіі (Германія). У Другую сусветную вайну значна разбураны. Пасля вайны ў складзе французскай зоны акупацыі Германіі, з 1949 года ў ФРГ.

 Насельніцтва 

 Гаспадарка 
Прамысловасць: металаапрацоўчая, электратэхнічная, тэкстыльная, абутковая. Цэнтр раёна вінаградарства і вінаробства.

 Транспарт 
Вузел чыгунак і аўтадарог.

 Навука, адукацыя, культура 
Дзейнічае Трырскі ўніверсітэт. Музеі: зямлі Рэйнланд, Епіскапскі.

 Славутасці 
Архітэктурныя помнікі:
 Амфітэатр (каля 100)
 імператарскія тэрмы (каля 300)
 гарадскія вароты (пач. IV ст., уключаны ЮНЕСКА у спіс Сусветнай спадчыны)
 базіліка Канстанціна (1-я пал. IV ст.)
 сабор (IV—XVIII ст.)
 дамы «Франкентурм» (XI ст.) і «Драйкёнігенгаўз» (пач. XIII ст.)
  (каля 1250)
 Палац курфюрста
 рэнесансавыя і барочныя будынкі.

 Вядомыя асобы 
 Карл Маркс

 Гарады-пабрацімы 
  Глостэр, Англія, Вялікабрытанія
  Пула, Харватыя
  Форт-Уэрт, Тэхас, ЗША
  Асколі-Пічэна, Італія
  Мец, Францыя
  Веймар, Германія
  Нагаока, Японія
  Хертагенбас, Нідэрланды

 Крыніцы 

 Літаратура 


 Спасылкі 

Катэгорыя:Гарады Рэйнланд-Пфальца